รัฐบาลไทย-ข่าวทำเนียบรัฐบาล-งานแถลงผลการดำเนินโครงการ MASCI Academy, Phase Iและพิธีเปิดโครงการการสร้างความสามารถในการดำเนินการด้านระบบการบริหารจัดการและแข่งขันได้ในตลาดโลก สำหรับผู้ประกอบการอุตสาหกรรมวิสาหกิจ
วันศุกร์ที่ 16 มีนาคม 2561
งานแถลงผลการดําเนินโครงการ MASCI Academy, Phase Iและพิธีเปิดโครงการการสร้างความสามารถในการดําเนินการด้านระบบการบริหารจัดการและแข่งขันได้ในตลาดโลก สําหรับผู้ประกอบการอุตสาหกรรมวิสาหกิจ
สถาบันรับรองมาตรฐานไอเอสโอ (สรอ.) หรือ MASCI  จัดงานแถลงผลการดําเนินโครงการ MASCI Academy, Phase I และพิธีเปิดโครงการ SME Promotion Project III  ในวันที่ 15 มีนาคม 2561
สถาบันรับรองมาตรฐานไอเอสโอ (สรอ.) หรือ MASCI จัดงานแถลงผลการดําเนินโครงการ MASCI Academy, Phase I และพิธีเปิดโครงการ SME Promotion Project III ในวันที่ 15 มีนาคม 2561 ประกอบด้วย 3 กิจกรรมหลัก คือ 1) การแถลงผลการดําเนินโครงการ MASCI Academy, Phase I 2) การเปิดตัวโครงการ SME Promotion Project III และ 3) การมอบโล่ประกาศเกียรติคุณและประกาศนียบัตรแก่สถานประกอบการ/หน่วยงานและบุคลากรที่เข้าร่วมโครงการ MASCI Academy, Phase I
สรอ. ภายใต้อุตสาหกรรมพัฒนามูลนิธิ เป็นสถาบันเครือข่ายของกระทรวงอุตสาหกรรม ได้รับมอบหมายภารกิจการพัฒนาอุตสาหกรรมเป้าหมายในด้านมาตรฐานและการตรวจสอบรับรอง (Standard & Conformity Assessment) ในการปรับบทบาทสถาบันตามนโยบายของกระทรวงอุตสาหกรรมและอุตสาหกรรมพัฒนามูลนิธิ และในปี 2559 สรอ. โดยความเห็นชอบของคณะกรรมการสถาบันฯ ได้จัดตั้ง MASCI Academy ด้านมาตรฐานการบริหารจัดการและการตรวจสอบรับรอง เพื่อเป็นศูนย์กลางการพัฒนาขีดความสามารถของประเทศ (National Institutional Capability Building) ครอบคลุมภาคการผลิต/อุตสาหกรรม การค้า การบริการและการเกษตร ในการพัฒนาบุคลากรวิชาชีพ (Professional Development) ด้านมาตรฐานการบริหารจัดการและการตรวจสอบรับรอง ในการพัฒนากําลังคน (บุคลากรวิชาชีพ) ทั้งบุคลากรของสถานประกอบการ (Enterprise) และของผู้ให้บริการ (Service Provider) และการพัฒนาโครงสร้างพื้นฐาน อาทิ หน่วยตรวจสอบรับรอง (Conformity Assessment Body) หน่วยงานผู้ให้บริการฝึกอบรม/การเรียนรู้ (Training/ Learning Service Provider) เป็นต้น เพื่อขับเคลื่อนการพัฒนาเศรษฐกิจของประเทศ และรองรับการเจริญเติบโตรวมทั้งการปรับตัวของภาคอุตสาหกรรม โดยเฉพาะผู้ประกอบการ SME ร่วมกับเครือข่ายทุกภาคส่วน โดยแบ่งเป็น 3 ระยะ ได้แก่
• ระยะที่ 1  ปีงบประมาณ 2560: MASCI Academy, Phase I
• ระยะที่ 2  ปีงบประมาณ 2561-2562: MASCI Academy, Phase 2-1 (ปีงบประมาณ 2561) เป็นการให้บริการของสถาบันฯ
• ระยะที่ 3  ปีงบประมาณ 2563-2564
นายปราโมทย์ วิทยาสุข ประธานกรรมการ คณะกรรมการสถาบันรับรองมาตรฐานไอเอสโอ กล่าวว่า ในปีงบประมาณ 2560 คณะกรรมการสถาบันฯ ให้ความเห็นชอบให้ สรอ. ดําเนินโครงการ MASCI Academy, Phase I โดยใช้งบประมาณของ สรอ. มุ่งเน้นกลุ่มอุตสาหกรรมที่เกี่ยวข้องกับเทคโนโลยีชีวภาพ เชื้อเพลิงชีวภาพ และเคมีชีวภาพ และ/หรือ Health, Wellness & Bio-Med. ร่วมกับหน่วยงาน/สถานประกอบการภาคเอกชนขนาดใหญ่ อาทิ บริษัท ปตท. จํากัด (มหาชน) สภาอุตสาหกรรมแห่งประเทศไทย กลุ่มอุตสาหกรรมเคมี สํานักงานพัฒนาวิทยาศาสตร์และเทคโนโลยีแห่งชาติ สถาบันพลาสติก รวมทั้งสถานประกอบการในห่วงโซ่อุปทาน และกลุ่มนักวิชาการและผู้เกษียณอายุจากภาคอุตสาหกรรมและภาคการศึกษา บุคลากรวิชาชีพ) เพื่อพัฒนาบุคลากรวิชาชีพด้านมาตรฐานระบบบริหารงานคุณภาพ ISO 9001:2015 ทั้งการฝึกอบรมภาคทฤษฎีและการฝึกปฏิบัติในสถานประกอบการ SME ในห่วงโซ่อุปทาน ซึ่งตลอดระยะเวลา 11 เดือน ทีผ่านมา สรอ. ได้ดําเนินโครงการ MASCI Academy, Phase I ร่วมกับเครือข่าย และประสบความสําเร็จ มีผลการดําเนินงานเป็นที่ประจักษ์ในการพัฒนากําลังคนด้านมาตรฐานระบบการบริหารจัดการทั้งกลุ่มสถานประกอบการและกลุ่มผู้ให้บริการ
นายปราโมทย์ วิทยาสุข กล่าวเพิ่มเติมว่า นอกจากนี้ สรอ. ยังคงมุ่งมั่นในการพัฒนาและยกระดับความสามารถด้านมาตรฐานการบริหารจัดการและแข่งขันได้ในตลาดโลกของผู้ประกอบการ SME อย่างต่อเนื่อง ตั้งแต่ปีงบประมาณ 2558 เป็นต้นมา โดยการดําเนินโครงการ SME Promotion Project I, SME Promotion Project II และ SME Promotion Project III ที่กําลังเริ่มดําเนินการในปีงบประมาณ 2561 เพื่อเป็นการส่งเสริมการพัฒนาและยกระดับมาตรฐานของ SME และผู้ประกอบการขนาดเล็กมาก (Very Small Enterprise: VSE) ให้สามารถแข่งขันได้ในระดับโลกและเติบโตได้อย่างยั่งยืนตาม Road Map หรือ “เส้นทางการพัฒนา SME และ VSE ด้านมาตรฐานระบบการบริหารจัดการ/การบริหารจัดการสู่ความยั่งยืน” จากระดับพื้นฐานสู่ระดับที่มีความรับผิดชอบต่อสังคม
นางพรรณี อังศุสิงห์ ผู้อํานวยการสถาบันรับรองมาตรฐานไอเอสโอ กล่าวถึง การดําเนินการของ สรอ. ตลอดระยะเวลา 19 ปี นับแต่การจัดตั้งสถาบันฯ จนย่างเข้าสู่ปีที่ 20 สรอ. ได้พัฒนากําลังคนและโครงสร้างพื้นฐานด้านมาตรฐานการบริหารจัดการ รวมทั้งการตรวจสอบรับรองของประเทศตามแนวทางมาตรฐานสากลอย่างต่อเนื่อง ร่วมกับหน่วยงานเครือข่ายทั้งภาครัฐ ภาคเอกชน ภาคการศึกษาและภาคประชาชน สอดคล้องกับนโยบายรัฐบาล กระทรวงอุตสาหกรรม อุตสาหกรรมพัฒนามูลนิธิ และความต้องการของผู้มีส่วนได้ส่วนเสียรวมทั้งผู้ประกอบการ  โดย สรอ. ได้ดําเนินโครงการ MASCI Academy, Phase I ในปีงบประมาณ 2560 และสามารถพัฒนาบุคลากรวิชาชีพด้านมาตรฐานการจัดการของกลุ่มอุตสาหกรรมเป้าหมาย ทั้งการฝึกอบรมภาคทฤษฎีและการฝึกปฏิบัติในสถานประกอบการ SME ในห่วงโซ่อุปทาน รวม 207 คน จําแนกเป็นบุคลากรของกลุ่มสถานประกอบการระดับผู้บริหารและระดับผู้แทนฝ่ายบริหาร 181 คน และบุคลากรของกลุ่มผู้ให้บริการในการเป็นวิทยากรและผู้ตรวจประเมิน 26 คน และมีผลการวัดระดับความสามารถในการปฏิบัติงานจริงถึง 83.45%
นอกจากนื้ ในปีงบประมาณ 2561 สรอ. ได้รับความความเห็นชอบจากคณะกรรมการสถาบันฯ ให้ดําเนินโครงการ SME Promotion Project III ในการส่งเสริมพัฒนาและยกระดับมาตรฐานการบริหารจัดการของผู้ประกอบการ SME และ VSE เพื่อยกระดับความรู้ความสามารถและทักษะของบุคลากรในการนํามาตรฐานระบบการบริหารจัดการ/การบริหารจัดการไปปฏิบัติจากระดับพื้นฐานสู่ระดับที่มีความรับผิดชอบต่อสังคม และเพิ่มขีดความสามารถในการแข่งขันของภาคอุตสาหกรรมไทยสู่ประชาคมเศรษฐกิจอาเซียน ต่อเนื่องจากที่ได้ดําเนินการมาตั้งแต่ปี 2558 โดยมุ่งเน้นผู้ประกอบการ SME ที่อยู่ในกลุ่มอุตสาหกรรมหรือห่วงโซ่ของกลุ่มอุตสาหกรรมยานยนต์สมัยใหม่ อิเล็กทรอนิกส์อัจฉริยะ การท่องเที่ยวกลุ่มรายได้ดีและการท่องเที่ยวเชิงสุขภาพ การเกษตรและเทคโนโลยีชีวภาพ การแปรรูปอาหาร หุ่นยนต์เพื่ออุตสาหกรรม การแพทย์ครบวงจร การบินและโลจิสติกส์ เชื้อเพลิงชีวภาพและเคมีชีวภาพ ดิจิทัล ด้วยการพัฒนาบุคลากรด้านความรับผิดชอบต่อสังคม ตามมาตรฐานแนวทางการแสดงความรับผิดชอบต่อสังคม ISO 26000 เพื่อการเป็นองค์กรที่มีความรับผิดชอบต่อสังคม (SR Firm)
ในโอกาสนี้ สรอ. ได้จัดให้มีการมอบโล่ประกาศเกียรติคุณและประกาศนียบัตร เพื่อแสดงความขอบคุณ ความสําเร็จ และประกาศเกียรติคุณสถานประกอบการ/หน่วยงานและบุคลากรที่เข้าร่วมโครงการ MASCI Academy, Phase I